Sydänmaan konflikti

Sydänmaan konflikti oli tuloloisten Tähkävirran ja Rautavuon läänien välinen rajakiista, joka johti Aurinkomaa-palvelimen sulkemiseen useamman viikon ajaksi.
== Tapahtumat ==
=== Alku ===
Vuonna 2015 Tähkävirta ja Rautavuo olivat vielä erilliset läänit Virtainmaahan kuuluvien kaupunkien sijasta.
Kiista alkoi pari päivää ennen vuoden 2015 jouluaattoa siitä, kun Rautavuon silloinen lääninherra GaryCraft julisti Aurinkomaan keskustelufoorumilla Sydänmaan kylän kuuluvan Rautavuon läänin alueeseen. Perusteluina hän käytti sitä, että valtias Pilvinen oli hänen mukaansa sanonut läänien rajojen jatkuvan kahden kilometrin päähän niiden asutuskeskuksista. Tätä mittaa käyttäen GaryCraft oli määrittänyt kartasta Sydänmaan sijaitsevan sekä Tähkävirran että Rautavuon lääninrajojen sisäpuolella. GaryCraftin mukaan hänen Rautavuohon kuuluva kaivoskylänsä, johon oli lupa triumviraatilta, sijaitsi reilusti alle kahden kilometrin päässä Sydänmaasta, joten täten kylä oli hänen mielestään lähempänä Rautavuon kuin Tähkävirran asutuskeskuksia ja kuului siis Rautavuohon.
=== Lummean reaktio ja kiistan paisuminen ===
Silloisen Tähkävirran läänin (johon kuului tuohon aikaan samannimisen pääkaupungin lisäksi Suuraro) lääninherra Lummea ei 
ollut asiaan lainkaan tyytyväinen. Hän ilmoitti foorumilla, että oli 
saanut Sydänmaan rakentamiseen luvan maaherra Mikimokalta ja että hanke 
oli valmistumassa joulu-tammikuussa. Myös Pilvinen oli Lummean mukaan 
hyväksynyt Sydänmaan tulevaksi osaksi Tähkävirtaa ja suojannut alueen. 
Keskustelussa Lummea epäili GaryCraftin aluevaltauksen olevan 
Tähkävirran, joka oli jo tuolloin Aurinkomaan parhaiten menestyviä 
läänejä, tarkoituksellista vastustamista ja kertoi myös, että 
GaryCraftin käytös alkoi hänestä lähennellä henkilökohtaista 
kiusaamista. Aluekiista sai Lummean jopa harkitsemaan Aurinkomaassa 
pelaamisen lopettamista.
GaryCraft totesi foorumilla, että vaikka Sydänmaa 
olisikin osa Rautavuon lääniä, voisi Lummea silti halutessaan 
rakennuttaa alueelle puunhakkaajakylän - alue vain olisi 
hallinnollisesti osa Rautavuota Tähkävirran sijaan. Keskustelussa 
GaryCraft kertoi kokevansa, että Lummea hankaloitti toiminnallaan 
tarkoituksellisesti hänen pelaamistaan ja hänen projektiensa etenemistä.
=== Lääninherrojen lopettaminen ===
Kiistan kasvettua huomattaviin mittoihin valtias 
Pilvinen puuttui asiaan ja sanoi, ettei voi antaa lääninherrojensa 
riidellä keskenään tosissaan, sillä koko valtakunnan hyvinvointi olisi 
siinä tilanteessa uhattuna.
Lopulta sekä GaryCraft että Lummea ilmoittivat 
lopettavansa Aurinkomaassa pelaamisen konfliktin vuoksi, mikä sai 
valtias Pilvisen sulkemaan palvelimen kokonaan. Useiden pelaajien 
vastustuksesta huolimatta valtias sanoi, ettei palvelin aukeaisi 
uudelleen, ennen kuin lääneille olisi löydetty uudet, yhtä pätevät 
lääninherrat.
=== Lopputulos ===
Palvelin pysyi kiinni vuodenvaihteeseen asti, mutta tammikuun alussa se 
avattiin uudelleen - Lummea palasi pelaamaan ja GaryCraft sai bannit. 
Rautavuon uudeksi lääninherraksi valittiin vallu13.
Category:Konfliktit
Category:Historia